Projekts

2021.gada Rīkojums Nr.

Rīgā (prot. Nr. )

**„Par valstij piederošās 1/3 domājamās daļas no nekustamā īpašuma Liepājas ielā 19, Rēzeknē, nodošanu Rēzeknes pilsētas pašvaldības īpašumā”**

1. Saskaņā ar Publiskas personas mantas atsavināšanas likuma 42. panta pirmo daļu un 43. pantu atļaut Finanšu ministrijai nodot bez atlīdzības Rēzeknes pilsētas pašvaldības īpašumā valstij piederošo 1/3 domājamo daļu no nekustamā īpašuma (nekustamā īpašuma kadastra Nr. 2100 014 0225) - zemes vienības 0,062 ha kopplatībā (zemes vienības kadastra apzīmējums 2100 014 0225) Liepājas ielā 19, Rēzeknē, kas ierakstīta zemesgrāmatā uz valsts vārda Finanšu ministrijas personā, lai saskaņā ar likuma "Par pašvaldībām" 15. panta pirmo daļu to izmantotu pašvaldības autonomo funkciju īstenošanai.

2. Rēzeknes pilsētas pašvaldībai, nostiprinot zemesgrāmatā īpašuma tiesības uz valstij piederošo 1/3 domājamo daļu no nekustamā īpašuma:

2.1. norādīt, ka Rēzeknes pilsētas pašvaldības īpašuma tiesības nostiprinātas uz laiku, kamēr Rēzeknes pilsētas pašvaldība nodrošina šā rīkojuma 1.punktā minēto funkciju īstenošanu;

2.2. ierakstīt atzīmi par aizliegumu atsavināt valstij piederošo 1/3 domājamo daļu no nekustamā īpašuma un apgrūtināt to ar hipotēku.

3. Rēzeknes pilsētas pašvaldībai šā rīkojuma 1.punktā minēto valstij piederošo 1/3 domājamo daļu no nekustamā īpašuma bez atlīdzības nodot valstij, ja tā vairs netiek izmantota šā rīkojuma 1.punktā minēto funkciju veikšanai.

4. Šā rīkojuma 2.2.apakšpunktā minēto aizliegumu – apgrūtināt valstij piederošo 1/3 domājamo daļu no nekustamā īpašuma ar hipotēku – nepiemēro, ja valstij piederošā 1/3 domājamā daļa no nekustamā īpašuma tiek ieķīlāta par labu valstij (Valsts kases personā), lai saņemtu Eiropas Savienības fondu atbalstu.

Ministru prezidents A.K.Kariņš

Finanšu ministrs J.Reirs

Iesniedzējs:

Finanšu ministrs J.Reirs